
Praėjus šešiasdešimčiai metų po Antrojo pasaulinio karo praradimų ir ne- 
tekčių, taip pat pasibaigus ilgam ir slogiam sovietiniam laikotarpiui, daugelis 
mokslininkų mėgina analizuoti karo, pokario ir sovietmečio paliktas problemas. 
Tačiau mažiausiai dėmesio skiriama 1944 m. vasaros įvykiams, kai slenkant fron- 
tui per Suvalkiją daug kunigų ir pasauliečių buvo priversti arba savo noru pasi- 
traukė į Vakarus. Šiame straipsnyje pristatomas vyskupas Vincentas Padolskis ir 
mėginama atsakyti į vieną iš pagrindinių jo apsisprendimo pasitraukti iš Lietuvos 
artėjant frontui momentų. Kitas straipsnio uždavinys - vyskupo V.Padolskio ne- 
nuginčijamų nuopelnų Lietuvos Katalikų Bažnyčiai ir pavergtai tautai įvertinimas. 


Įvadas. Lietuvos Katalikų Bažnyčios istorijoje yra nevisiškai atsakytų 
klausimų. Vienas iš jų - tai Bažnyčios laikysena Lietuvoje Antrojo pasauli- 
nio karo metais, taip pat kunigų ir vyskupų 1944 m. vasarą pasitraukimas 
į Vakarus. Šio straipsnio tikslas - vyskupo Vincento Padolskio tarnystės ap- 
linkybės okupacijos metais Vilkaviškyje, taip pat jo aktyvios veiklos pasi- 
traukus į Vakarus įvertinimas. Darbe naudojamasi analizės metodu. Straips- 
nyje keliama hipotezė, ar vyskupo Padolskio vyskupystė buvo prasminga ir 
davė naudos Bažnyčiai Lietuvoje ir už jos ribų. Svarbiausieji šaltiniai - 
V.Brizgio, L.Tulabos, P.Maldeiko ir kitų autorių veikalai, taip pat prof. Vin- 
co Baltuškos prisiminimai. 


Trumpa vyskupo Vincento Padolskio biografija. Vincentas Padolskis 
gimė 1904 m. balandžio 4 d. Vilkaviškio apskrityje, Virbalio parapijoje. Mo- 
kėsi Virbalyje, vėliau Kybartų gimnazijoje. Studijavo filosofiją Romos Griga- 
liaus universitete 1922-1925 m. (įgijo filosofijos daktaro laipsnį). Vėliau stu- 
dijavo Šveicarijoje, Friburgo universitete, kur 1930 m. jam buvo suteiktas te- 
ologijos daktaro laipsnis. 1930-1932 m. Romos Biblijos institute studijavo 
Šventąjį Raštą ir gavo šios srities licenciato laipsnį, vėliau Šventojo Rašto 
kandidato laipsnį. Dar būdamas Romos studentu buvo įšventintas kunigu. 
Šventimus suteikė 1927 m. rugpjūčio 21 d. Virbalio bažnyčioje arkivyskupas 

P.Karevičius. 1932-1939, taip pat 1941-1944 m. kunigas Padolskis dėstė 
Šventąjį Raštą Vilkaviškio kunigų seminarijoje. 1938 m. apgina habilitacinį 
darbą ir skiriamas Naujojo Testamento katedros vedėju VDU Teologijos-fi- 
losofijos fakultete. 1940 m. liepos 18 d. nominuojamas tituliniu Larandos 
vyskupu ir skiriamas Vilkaviškio vyskupo pagalbininku. Konsekruotas 
1940 m. rugpjūčio 4 d. 1944 frontui priartėjus prie Vilkaviškio, besitrau- 
kiančių vokiečių raginamas, pasitraukė į Vakarus. Kurį laiką gyveno Vokie- 
tijoje. Į Romą persikėlė 1951 m. Mirė 1960 m. gegužės 6 d. 


Vincentas Padolskis - Vilkaviškiovyskupas pagalbininkas. Vincento 
Padolskio konsekracija įvyko 1940 m. rugpjūčio 4 d. Vilkaviškio katedroje. 
Vyskupas Vincentas Brizgys cituoja tuometinį apaštalinį nuncijų Lietuvoje 
Aloyzą Centozą: „Kunigo Vincento Padolskio, paskirto tituliniu Larandos ir 
Vilkaviškio vyskupu pagalbininku konsekracija, kaip buvo numatyta, ne- 
galėjo įvykti liepos 28 dieną, o tiktai šio mėnesio 4 dieną. Tai įvyko Vilka- 
viškio katedroje. Vyskupas A.Karosas, jau 84 metų, bet dar pajėgus, konsek- 
ravo. O konsekratoriais buvo msgr. M.Reinys - iki šiol šios diecezijos koad- 
jutorius, neseniai pakeltas tituliniu Cipsela arkivyskupu, ir msgr. V.Brizgys, 
Kauno vyskupo pagalbininkas. Dalyvavo msgr. J.Staugaitis, Telšių vysku- 
pasirjo pagalbininkas vyskupas V.Borisevičius“!. Čia, be abejo, atkreiptinas 
dėmesys į gana gausų Lietuvos vyskupų dalyvavimą Vilkaviškyje, įšventi- 
nant naująjį vyskupą. Matyt, jiems rūpėjo susitikti ir aptarti naują, grėsmin- 
gą padėtį Lietuvoje. Tai rodo ne tik minėtas Brizgio aprašymas, bet ir Lado 
Tulabos, dalyvavusio minėtoje šventėje, liudijimas: „Iškilmėse dalyvavo 
dauguma Lietuvos vyskupų ir pats nuncijus arkiv. L.Centoz. Po pietų vys- 
kupai, dalyvaujant nuncijui, svarstė, ką skirti pokalbiams su Maskvos atsto- 
vais, kurie prisistatė esą Kremliaus atsiųsti kalbėtis dėl santykių su Bažny- 
čia Lietuvoje. Šiems pokalbiams buvo parinktas ir įgaliotas kun. M.Krupa- 
vičius, tuo metu S.Kalvarijos klebonas, patyręs politikas“2. P.Maldeikis rašo, 
kad pasitarime dalyvavo ir keletas žymesnių kunigų3. Buvo pavesta kun. 
Krupavičiui parengti okupacinei valdžiai memorandumą apie Katalikų 
Bažnyčios socialinę programą, joje parodyti, kad Bažnyčia yra darbo žmo- 
nių gynėja*. Tuo metu Vilkaviškyje jau demonstratyviai reiškėsi komunis- 
tams palankūs gyventojai. Miesto gatvėmis ėjo būrys vyrų ir moterų su rau- 


1 V.Brizgys, Katalikų bažnyčia Lietuvoje 1940-1944 metais, Čikaga, 1977, p. 22. 
2L.Tulaba, Nuo Dusios iki Tiberio, t. 1, Roma, 1993, p. 101. 

3Plg. P.Maldeikis, Mykolas Krupavičius, Čikaga, 1975, p. 237. 

*Plg. ten pat, p. 237. 

donomis vėliavomis dainuodami komunistines dainas. „Po pusvalandžio 
įvyko gausingesnė sovietiška demonstracija, suorganizuota iš vakaro at- 
švęsti Lietuvos įjungimą į SSRS. Eisena apie 400 asmenų, vyrų ir moterų, 
daugiausia žydų, išsirikiavo pagrindinėj gatvėj su vėliavomis, dainuodami 
ir kartodami komunistinius šūkius“. 

Tai nebuvo pirmieji okupacijos ženklai. Vilkaviškio kunigų seminarija 
jau buvo rusų kariuomenės užimta. Buvo prasidėję pirmieji masiniai areštai, 
represijas patyrė katalikų organizacijų veikėjai, uždarytas Teologijos-filoso- 
fijos fakultetas, suvalstybintos visos mokyklos, bažnytiniai pastatai irgi 
pradėti valstybinti. Vyskupas Vincentas Brizgys rašo: „Rugpjūčio 14 dienos 
savo pranešime Vatikanui Apaštališkasis Nuncijus mini, kad prieš penkias 
dienas Ministerių taryba, - ji veikė tol, kol ją pakeitė komisarai, - nutarusi 
palikti neuždarytą Kauno kunigų seminariją. Rugpjūčio 19 d. apaštalinis 
nuncijus telegrama Vatikanui dar pranešė Vilkaviškio vyskupo prašymą 
leisti jam įšventinti į kunigus 5 diakonus, kuriems dar trūksta vienerių metų 
teologijos studijų. Teigiamas atsakymas gautas rugpjūčio 21 d. Tai buvo 
paskutinis kontaktas apaštalinio nuncijaus iš Lietuvos su Vatikanu“*. Nun- 
cijus rugpjūčio 24 d. turėjo palikti Lietuvą. 

Taip prasidėjo vyskupo Vincento Padolskio tarnystė Vilkaviškyje. Jam 
kartu su vyskupu ordinaru Antanu Karosu reikėjo atlaikyti dar vieną didelį 
išbandymą - stiprinti kunigus, kad jie išliktų ištikimi Bažnyčiai net ir sun- 
kiausiomis aplinkybėmis ar verbuojami, nes jau pačioje sovietinės okupaci- 
jos pradžioje norėta patraukti kunigus naujos santvarkos pusėn. Štai apie 
kunigą Krupavičių, kuris vyskupų nutarimu turėjo būti tarsi derybininkas, 
atstovaujantis Bažnyčiai santykiuose su Maskvos valdžia, buvo sakoma: 
„M.Krupavičius, jei atsisakytų kunigystės, galėtų būti geras komisaras, t.y. 
eiti aukštas pareigas sovietinėje santvarkoje“7. Maskva dėjo daug pastangų, 
kad Bažnyčia Lietuvoje nutrauktų, anot okupacinės valdžios, „vergišką“ 
priklausomumą nuo Vatikano. Tai ypač buvo stengiamasi įgyvendinti vė- 
liau, antrosios okupacijos metu. 

Metus trukusi pirmoji sovietinė okupacija visai šaliai padarė daug 
skaudžių žaizdų. 1941 m. birželio 22 d., prasidėjus karui, Budavonės miške 
sovietų kariai labai žiauriai nukankino tris kunigus - Lankeliškių kleboną 
Vincą Balsį, Vilkaviškio kunigų seminarijos dvasios tėvą Justiną Dabrilą ir 
buvusį gimnazijos kapelioną Joną Petrikąš. 


5V.Brizgys, Katalikų Bažnyčia Lietuvoje.., Čikaga, 1977, p. 23. 

6 Ten pat, p. 26. 

7L.Tulaba, Nuo Dusios iki Tiberio, p. 101-102. 

š Jonas Petrika (1885 IV 13-1941 VI 21) įšventintas kunigu 1908 metais. 

Nacių okupacijos laikotarpis tik pačioje pradžioje buvo viltingas. Vys- 
kupai galėjo laisviau atlikti savo pareigas. Vyskupas Padolskis aktyviai 
pradėjo tvarkyti vyskupijos reikalus. Monsinjoras Vincas Bartuška prisime- 
na,jog po žiauraus sovietų elgesio su Bažnyčia, naujųjų okupantų laikysena 
buvo tarsi „<...> išvaduotojų. Žmonės džiaugėsi ir nesigailėjo, kad žlugo 
rusų režimas. Žmonėms buvo nuostabu, kad po brutalaus tarybinių karių 
elgesio jie Vilkaviškio katedroje derliaus šventės metu matė aukštus vo- 
kiečių karininkus, dalyvaujančius vyskupo A.Karoso aukojamose mišiose“?. 
Prelatas Ladas Tulaba situaciją vertina irgi panašiai: „Vokiečiams užėmus 
Lietuvą, prasidėjo naujas gyvenimas civilinėje ir religinėje srityse. Žinojo- 
me nacionalsocialistų priešingą laikyseną K.Bažnyčios atžvilgiu. Episko- 
patas taigi rūpinosi tuojau atstatyti Bažnyčios gyvenimą bei veiklą į prieš 
bolševikų okupaciją buvusią padėtį. Pirmiausia buvo atkurtos visos anks- 
čiau veikusios seminarijos: Kaune, Vilniuje, Vilkaviškyje!? ir Telšiuose“ 11. 
Pašaukimų į kunigystę buvo nemažai. Netrukus pradėjo laisvai veikti ka- 
talikiškos organizacijos, kurios sovietinės okupacijos metu buvo draudžia- 
mos, tačiau jų įtaka visuomenei nebuvo didelė. Katalikiškoji spauda dar 
nebuvo atsigavusi, nes viskas buvo nacių priežiūroje. Kunigai nevaržomi 
galėjo vykdyti pastoraciją. Tačiau greitai prasidėjo žydų persekiojimai, 
žudymai. Žmonės Lietuvoje, kaip ir visoje Europoje, šį nacių žiaurumą 
išgyveno itin skaudžiai. Nors atsirado ir lietuvių, talkinusių žudant žydus, 
tačiau daugelis stengėsi kaip nors pagelbėti nelaimingiesiems. Visi greitai 
pajuto, kad „vokiečių civilinė valdžia atėjo į Lietuvą su valdančios rasės 
ideologija“12. Buvo uždaryta Vilniaus kunigų seminarija, labai nukentėjo 
Vilniaus krašto kunigai, ypač lenkai. Netgi Vilniaus arkivyskupas 
R.Jalbžykovskis buvo ištremtas iš Vilniaus ir apgyvendintas pas marijonus 
Marijampolėje. 

Nacių okupacijos metu Lietuvos vyskupai laikėsi gana oficialiai naujos 
valdžios atžvilgiu. Santūrus buvo ir vyskupas Padolskis. Kunigai mažai rei- 
kalų turėjo su vokiečių valdžia. Kun. Krupavičius, kuris labai atvirai protes- 
tavo prieš nacių daromus nusikaltimus, buvo suimtas ir išvežtas į Rėgens- 
burgą, benediktinų vienuolyną. Gal naciams buvo nepatogu bausti kunigą, 
kuris aktyviai reiškėsi prieš rusų okupaciją. Vienas iš maloniausių dalykų 


9 V.Bartuška, Vilkaviškio vyskupija nacių okupacijos laiku, Marijampolė, 2004 (Rankraštis, 
autoriaus asmeninis archyvas), p.1-2. 
10 Vilkaviškio kunigų seminarijos dalis patalpų buvo užimtos kariuomenės. 
1L.Tulaba, Nuo Dusios iki Tiberio, p.118. 
12 P.Maldeikis, Mykolas Krupavičius, p.244 

vokiečių okupacijos metu buvo tai, kad neatsirado kunigų kolaborantų 
(bent jau Vilkaviškio vyskupijoje)!3. 

1944 m. karo eiga pasisuko vokiečių nenaudai. Rusai sparčiai artėjo prie 
Lietuvos. Liepos 30 d. prasidėjo Vilkaviškio bombardavimas. Daugelis žmo- 
nių pasitraukė iš miesto. Vyskupas A.Karosas nutarė likti ir niekur nesi- 
traukti. Tuo tarpu daug žmonių, taip pat ir kunigų, ėmė trauktis į Vakarus 
ne tik nuo fronto, bet ir nuo naujos sovietinės okupacijos. Broniaus Kviklio 
surinktais duomenimis, 1944 m. iš Vilkaviškio vyskupijos pasitraukė dau- 
giaunei 90 kunigų!4. Vokiečiai propagandos sumetimais ragino ir netgi ver- 
tė vyskupus, žymesnius kunigus trauktis į Vokietiją!5. Ko gera, buvo norima 
parodyti, kad rusų okupacija Lietuvos žmonėms buvo daug grėsmingesnė. 
Iš Vilkaviškio vyskupijos pasitraukė ir vyskupas V.Padolskis. Daugelis ma- 
nė, kad Lietuva greitai taps laisvair jie, išvengę fronto pavojų bei sovietinio 
teroro, sugrįš į laisvą savo šalį. 


Dramatiškas pasitraukimas į Vakarus. Okupacijų laikas vyskupui Pa- 
dolskiui, kaip ir visai lietuvių tautai, buvo sunkus išbandymas. Patyrę 1940- 
1941 m. trėmimus, kalėjimus ir kitokius persekiojimus, žmonės, be abejo, 
suvokė ir nujautė, kas jų laukia artėjant frontui į Vakarus. Gelbėjosi kas ga- 
lėjo. Kitus tam ragino besitraukianti nacių kariuomenė. Labiausiai išgyveno 
inteligentija, ūkininkai, dvasininkai. 

Vyskupas Vincentas Padolskis, frontui priartėjus prie Lietuvos-Vokieti- 
jos sienos, kaip minėta, vokiečių įsakmiai raginamas pasitraukė iš Lietuvos. 

Kaipgi vertintinas šis pasitraukimas, ypač vyskupų paklusimas vo- 
kiečių okupacinei valdžiai? Kas gi tai - tremtis ar pabėgimas? Į šį klausimą 
geriausiai atsako Ladas Tulaba, buvęs tų įvykių ne tik liudininkas, bet ir da- 
lyvis: „Mudu su vysk. Padolskiu galvojome vykti į Pajevonį, ramų provinci- 
jos kampelį, kur tikėjomės bus saugiau sulaukti naujos sovietų okupaci- 
jos“ 16. Šie Tulabos žodžiai aiškiai rodo, kad nei jis, nei vyskupai Brizgys ir 
Padolskis nebuvo iš anksto nusiteikę trauktis iš Lietuvos. Tulaba aiškiai ap- 
rašo visas pasitraukimo aplinkybes. Besitraukianti vokiečių kariuomenė ne 
tik ragino, bet ir vertė trauktis kartu ir Lietuvos inteligentiją, o frontui susto- 


5 V.Bartuška, Vilkaviškio vyskupija nacių okupacijos laiku, p. 2. 

4 Plg. B.Kviklys, Lietuvos bažnyčios. Vilkaviškio vyskupija, p. 84. 

15 Vokiečiai atsitraukdami susprogdino Alvito ir Virbalio bažnyčias, kurios buvo netoli 
pasienio, turėjo aukštus bokštus; buvo manoma, kad rusų žvalgai išjų gali stebėti fronto li- 
niją. 

161 .Tulaba, Nuo Dusios iki Tiberio, p.145. 

jus prie Vilkaviškio - ir kitus vietos gyventojus. Naciai tai darė dėl savo pro- 
pagandos: „<...> tegul pasaulyje susidaro opinija, kad daugelis šviesių 
žmonių bėga nuo rusų, ieškodami prieglobsčio pas pralaiminčius nacius, 
juos laikydami padoresniais, humaniškesniais. <...> Čia yra daugelio tironų 
logika: tegul kiti apie juos galvoja geriau, negu iš tikrųjų patys yra“!7. 


Vyskupas be savo ganomųjų. Gana sunkios gyvenimo sąlygos buvo 
pokario pabėgėlių stovyklose Vokietijoje. Tačiau netrukus žmonės pradėjo 
ieškoti pastovesnės gyvenimo vietos, kur galėtų dirbti ar mokytis. Lietuviai 
klierikai iš pabėgėlių stovyklų stengėsi patekti į kokią nors Vokietijos ar ki- 
tos šalies kunigų seminariją. Vyskupai Brizgys ir Padolskis rūpinosi, kad 
buvę Lietuvos kunigų seminarijų auklėtiniai galėtų toliau rengtis kunigys- 
tei. Daugelis jų prisiglaudė Eichšteto seminarijoje. Tai irgi minėtų vyskupų 
nuopelnas?š, 

1951 m. vyskupas Padolskis atvyko į Romą. Čia jis daug prisidėjo kuriant 
Lietuvių Šv. Kazimiero kolegiją ir jai vadovavo kolegijos prezidento titulu. 
„Ekscelencija puikiai atstovavo Kolegijai visur, bet ypač Šv. Sosto įstaigose“ 19. 

Be vyskupo Padolskio sunkiau būtų atsikūrusi tremties sąlygomis ir 
Lietuvių katalikų mokslo akademija. Šios akademijos didžiulis ramstis buvo 
minima Šv. Kazimiero kolegija. 

Be čia paminėtų veiklos sričių, be abejo, lieka ir daug nepastebėtų faktų 
ar neįvertintų vyskupo veiklos momentų. Visa tai geriausiai ir dažniausiai 
atskleidžia netektis. L.Tulaba rašo: „Vysk. V.Padolskio mirtis buvo skaudi 
staigmena visai lietuviškajai išeivijai ir Lietuvai. Netekome didelės asme- 
nybės Bažnyčiai ir tautai... Bet ir Šv. Sostas bei aukštieji Romos - Vatikano 
Kurijos pareigūnai jautriai išgyveno netikėtą, per ankstyvą Ekscelencijos 
mirtį“ 20, 


Išvados. Katalikų Bažnyčia Lietuvoje XX a. patyrė daug išbandymų. 
Ypač sunkus buvo sovietinės ir nacių okupacijos laikotarpis. Sunkūs išban- 
dymai neaplenkė ir Lietuvos vyskupų. Gana dramatišku laiku prasidėjo 
vyskupo Padolskio ganytojiškas kelias 1940 metais Vilkaviškyje. Dar sun- 
kesnė buvo antroji sovietinė okupacija. Daug Lietuvos žmonių buvo aplin- 


17 K.Žemaitis, Vyskupas Vincentas Brizgys ir jo likimas, LKMA Metraštis, t. 22, Vilnius, 
2003, p. 172. 

18 Plg. L.Tulaba, Nuo Dusios iki Tiberio, p.148-155. 

19 Ten pat, p. 159. 

2 L.Tulaba, Nuo Dusios iki Tiberio, t. 2, Roma, 1993, p. 14. 

kybių priversti trauktis į Vakarus. Pasitraukė vokiečių kariuomenės pri- 
mygtinai raginamas, netgi verčiamas ir vyskupas Vincentas Padolskis. Ta- 
čiau jo veikla tiek Vokietijoje, tiek Romoje buvo labai reikšminga į Vakarus 
pasitraukusiems lietuviams. Čia matomi jo dideli nuopelnai Katalikų Baž- 
nyčiai ir pavergtai tautai (tiek gyvenant Vokietijoje tarp pabėgėlių, tiek Ro- 
moje ir rūpinantis lietuvių sielovada, Lietuvių katalikų mokslo akademija, 
Lietuvių Šv. Kazimiero kolegija. 


Įteikta 2004 m. rugpjūčio mėn. 


BISHOP VINCENTAS PADOLSKIS - 
THE SHEPHERD OF AN OCCUPIED DIOCESE 


Kęstutis Žemaitis 
Summary 


Sixty years after the many losses of World War II, as well as the end of the long 
and oppressive Soviet period, many scholars try to analyze the problems of the 
war, post-war and Soviet periods. Unfortunately very little attention has been focu- 
sed on the events of the summer of 1944, the time when the war front advanced 
through Suvalkija, and many priests and lay people either forcefully or voluntarily 
moved to the West. Their situation was very difficult. The Nazi powers insisted that 
people, especially the intelligentsia, retreat with their army. 

The article presents Bishop Padolskis and attempts to explain the reasons for 
his decision to emigrate from Lithuania before the advancing front. On July 18, 1940 
Padolskis was nominated as the titular bishop of Laranda and assigned as the bi- 
shop coadjutor of the Vilkaviškis Diocese. He accepted the Nazi suggestion to 
emigrate and for some time lived in Germany. Because all the motives and circums- 
tances for his retreat are not known, the guestion remains was his action - exile or 
retreat? Another aim of the articleis to evaluate his prominent merits to the Catho- 
lic Church and his oppressed nation, while caring for the spiritual life of the Lithua- 
nian refugees as he lived in Germany and Rome (from 1951) as well as assisting the 
Lithuanian Catholic Academy of Sciences and the College of St. Casimir. 


